open-index/open-wikipedia-markdown huggingface dataset:
Ջեյմս Արաթուն Մալքոլմ

**Ջեյմս Արաթուն Մալքոլմ** (,  - մահվան թվականն անհայտ է), իրանահայ բրիտանացի ֆինանսիստ, զենքի առևտրական և լրագրող։

1916 թվականի սկզբին նա Ամենայն հայոց կաթողիկոս Գևորգ Ե Սուրենյանցի կողմից նշանակվել է Առաջին համաշխարհային պատերազմի ընթացքում և դրանից հետո բանակցություններ վարող հայկական ազգային պատվիրակության հինգ անդամներից մեկը, ինչպես նաև արդյունավետ ներկայացուցիչը Լոնդոնում (մյուս չորս անդամները գտնվում էին Փարիզում)։

Նա Թեմզայի Թագավորական զբոսանավային ակումբի նախագահն էր և Բրիտանական կայսրության լիգայի հիմնադիրը (1894 թվականին)։ 1948 թվականին նրան շնորհվել է Բրիտանական կայսրության շքանշան։

## Կենսագրություն

### Վաղ կյանք
Նա Ղաջարական Պարսկաստանի Բուշեհր քաղաքում բնակվող Արաթուն Մալքոլմի որդին էր, որի ընտանիքն ապրել է Պարսկաստանում «նախքան եղիսաբեթյան օրերը», զբաղվել է նավագնացությամբ և առևտրով՝ հանդես գալով որպես պարսից շահի մոտ բրիտանական առաքելությունների գանձապահներ։ Նրանք բազմաթիվ կապեր ունեին տարածաշրջանի ֆինանսական ազդեցիկ ընտանիքների հետ, ինչպիսին Դավիթ Սասունի ընտանիքն էր։

Ջեյմս Արաթուն Մալքոլմն Անգլիա է եկել 1881 թվականին՝ 13 տարեկան հասակում՝ Ալբերտ Սասունի խնամակալությամբ ուսման համար։ Փոքր հասակում ընկերություն է արել Ալբերտ Գոլդսմիդի հետ։ Նա կրթություն է ստացել Մարգեյթի (Կենթ) մասնավոր Հերնե Հաուս դպրոցում, նախքան Օքսֆորդի Բալիոլ քոլեջը 1886-1889 թվականներին հաճախելը։

### Լրագրություն
Համալսարանն ավարտելուց հետո Ջեյմս Արաթուն Մալքոլմը Լոնդոնում հրատարակել է քաղաքական-ֆինանսական թերթ։ Հետագայում նա դարձել է «Հայաստան» օրաթերթի հիմնադիրներից ու խմբագիրներից մեկը Հայոց ցեղասպանության տարիներին հայկական դիմադրության ժամանակ։

#### Զենքի առքուվաճառք
Ջեյմս Արաթուն Մալքոլմի զինագործական կարիերան սկսվել է Հարավային Աֆրիկայում 1000 դիպուկահարների ծառայության տրամադրելու առաջին առաջարկով, և նա կահավորել է մայոր Ալբերտ Գիբոն Սփիլսբերիի *Tourmaline* զբոսանավը դեպի Մոգադոր (Մարոկկո) 1897 թվականի նրա հակասական արշավանքի համար։

### Ֆինանսական գործունեություն
Որպես հասարակական աշխատանքների կապալառու Ջեյմս Արաթուն Մալքոլմն առաջարկել է ֆինանսավորել Բաքվի ջրատարը՝ Եվրոպայի ամենաերկար ջրատարը, որն ի վերջո ֆինանսավորել է Զեյնալաբդին Թաղիևը, Լոնդոնի նավահանգիստների ընդարձակումները և կանադական Թրենտ-Սևեռն ջրուղին։

1912 թվականին նա Չինաստանի կառավարության անունից բանակցել է Չառլզ Բիրչ Քրիսպի հետ՝ Չինաստանի Հանրապետությանը 5 միլիոն ֆունտ ստեռլինգ *Քրիսպ վարկ*  տրամադրելու վերաբերյալ։

## Հրապարակումներ

* *Partition of Palestine. Suggested alterations in proposed frontiers* (Mar 1938), Apollo Press, London
* *Origins of the Balfour Declaration: Dr. Weizmann's Contribution* (1944), British Museum

## Գրականություն

* Halabian, Martin H. (1962), *The Zionism of James A. Malcolm, Armenian patriot*, MSc Other Thesis, Brandeis University, Dept. of Near Eastern and Judaic Studies

## Ծանոթագրություններ

Կատեգորիա:Բրիտանացիներ հայկական սերմամբ
Կատեգորիա:Իրանահայ գործարարներ
Կատեգորիա:Իրանահայ լրագրողներ
Քլորից զանգվածային թունավորում Ակաբայում

**Քլորից զանգվածային թունավորում Ակաբայում,** միջադեպ է 2022 թվականի հունիսի 27- ին Հորդանանի Ակաբա նավահանգստում, որի ժամանակ թունավոր գազի արտահոսք է տեղի ունեցել։ 25 տոննա քլորով բեռնարկղը կռունկից ընկել է խարսխված նավի վրա և պայթել։ Միջադեպի հետևանքով զոհվել է առնվազն տասնչորս և վիրավորվել ավելի քան 265 մարդ։

## Վթար

2022 թվականի հունիսի 27-ին, տեղական ժամանակով ժամը 16:15-ին, երբ Ջիբութի արտահանելու նպատակով նավահանգստային կռունկը «Forest 6» բեռնարկղային նավ է բեռնել ճնշման տակ գտնվող քիմիական մի քանի բեռնարկղերից մեկը։ Վերամբարձ կռունկի պողպատե մալուխը կտրվել է, և բեռնարկղն ընկել է նավի վրա։ Բեռնարկղից թունավոր քլոր է արտահոսել, որի դեղին ամպը տարածվել է ողջ նավահանգստով։ Նավը սպասում էր ևս 20 քլորով բեռնարկղ բեռնելուն։

Միջադեպի տեսանյութը Թվիթթերում հրապարակել է Հորդանանի պետական հեռուստաալիքը։

## Հետևանքներ
Գազային քլորը թունավոր է մարդկանց համար։ Ներշնչելիս այն խառնվում է մարդու մարմնի խոնավության հետ, այն առաջացնում է հիպոքլորային թթու և աղաթթուներ, որոնք կարող են ստեղծել թթվածնի ազատ ռադիկալներ, որոնք իրենց հերթին ոչնչացնում են թոքերի համակարգի բջիջների պատերը։ Արդյունքում կարող է առաջանալ թոքի այտուց, սուր շնչառական դիսթրես համախտանիշ, շնչառության քրոնիկ խնդիրներ և մահ։  .

Նավահանգիստը տարհանվել է. Առաջին փրկարարները աշխատել են տուժածներին բժշկական օգնություն ցույց տալ, նրանց տեղափոխվել են երկու պետական հիվանդանոց, դաշտային հիվանդանոց և մասնավոր հաստատություն։ Ակաբայի առողջապահության տնօրեն Ջամալ Օբեյդաթն ասել է, որ Ակաբայի հիվանդանոցները գերբնակեցված են‎:

Քաղաքի առողջապահության պատասխանատուն կոչ է արել բնակիչներին փակել պատուհանները և մնալ ներսում։ Մայրուղու պարեկությունը փակել է Ակաբա տանող բոլոր ճանապարհները։ Մոտակա տուրիստական լողափը, որը գտնվում է նավահանգստից 7 կիլոմետր հեռավորության վրա, տարհանվել և փակվել է։ Նավահանգստի պահեստները և վերամշակման օբյեկտները նույնպես ժամանակավորապես փակվել են՝ քլորի գազի աղտոտվածությունը ստուգելու համար։

## Ծանոթագրություններ

Կատեգորիա:2022 աղետներ
Կատեգորիա:Ակաբա
Կատեգորիա:Իրադարձություններ Հորդանանում
Կատեգորիա:Հորդանանի պատմություն
Կատեգորիա:Տեխնոգեն աղետներ
Կատեգորիա:Քլոր
Con Altura

**«Con Altura»**, լատինաամերիկյան երաժշտության կատարողներ Ռոսալիայի (Իսպանիա), Ջեյ Բալվինի (Կոլումբիա) և էլ Գուինչոյի (Իսպանիա) երգը, որը թողարկվել է 2019 թվականի մարտի 28-ին Sony Music լեյբլում։ Սինգլը հասել է առաջին հորիզոնականին Արգենտինայի, Վենեսուելայի, Իսպանիայի, Կոլումբիայի, Մեքսիկայի հիթ-շքերթներում։ Տեսահոլովակը դիտել են ավելի քան 1,5 մլրդ անգամ։ Երաժշտական տեսահոլովակը MTV Video Music Awards երկու մրցանակ է շահել Best Latin և Best Choreography անվանակարգերում՝ Ռոսալիային դարձնելով առաջին իսպանուհին, որն արժանացել է այդ մրցանակին։ *[[Billboard]]* ամսագիրը երգն անվանել է 5-րդ լավագույն հիթ 2019 թվականի արդյունքներով (խմբագրության №5 ընտրությունը *100 Best Songs of 2019* ցանկում)։

## Պատմություն
2019 թվականի մարտին լուրեր տարածվեցին այն մասին, որ Ռոսալիան իր համերգային շրջագայության ժամանակ նոր երգ կկատարի։ Այդ լուրերը հաստատվել են Ռոսալիայի կողմից, երբ նա հայտարարել է 2019 թվականի մարտի 27-ին երգի թողարկման մասին սոցիալական մեդիայի միջոցով։ Հեղինակներն են Ռոսալիան, Ջեյ Բալվինը, ինչպես նաև Mariachi Budda, Frank Dukes, Teo Halm, Alejandro Ramírez և El Guincho։

Թողարկումից հետո երգը դրական է ընդունվել քննադատների կողմից՝ Pitchfork, Rolling Stone։

### Մրցանակներ և անվանակարգեր

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* 

Կատեգորիա:2019 սինգլներ
Կատեգորիա:Ռոսալիայի երգեր
Սևան Մալիքյան

**Սևան Մալիքյան** (, ), ծագումով հայ բրիտանացի էքսպրեսիվ նկարիչ։

## Կենսագրություն
Սևան Մալիքյանը ծնվել է 1972 թվականին Լոնդոնում։ Սևանի հայրը՝ Գևորգ Մալիքյանը բրիտանահայ դերասան է, որը ծնվել է 1943 թվականի հունիսին Դիարբեքիրում։ 1963 թվականին դրամատիկական կրթաթոշակով նա մեկնել է Մեծ Բրիտանիա և սովորել Ռոուզ Բրյուֆորդի դրամատիկական դպրոցում։ Սևանի մայրը` Մայդա Մալիքյանը (ծնված 1947 թվականի օգոստոսին) Նիկոսիայից է (Կիպրոս)։ 1959 թվականին նա մեկնել է Մեծ Բրիտանիա՝ Լոնդոնում վարսահարդարի մասնագիտություն սովորելու։ Այնտեղ էլ նրանք ծանոթացել են։

Արվեստանոցային նկարիչ Սևանը իր սերնդի երիտասարդ անվանի նկարիչներից մեկն է՝ բազմաթիվ ցուցահանդեսներով։ Սևանը գեղարվեստական կրթությունն ստացել է Լոնդոնում, Բաթի արվեստի և դիզայնի դպրոցից ստացել է բակալավրի կոչում կերպարվեստի ոլորտում։ Հետագայում նա սովորել է Կիպրոսի արվեստի քոլեջում, 2009 թվականին ավարտել է ասպիրանտուրան կերպարվեստի գծով և ստացել 16 տարեկանից բարձր անձանց դասավանդելու դիպլոմ։ 2010 թվականից Սևանը մեծահասակների նկարչության ուսուցիչ է Կոռնարոյի արվեստի ինստիտուտում։

Սևան Մալիքյանի աշխատանքները գտնվում են Կիպրոսի, Շվեդիայի, Իտալիայի, Թուրքիայի և Մեծ Բրիտանիայի մասնավոր հավաքածուներում։

## Ցուցահանդեսներ
* Riverside Studios, Brick Lane Gallery և Mall Galleries, Լոնդոն (Դիանա Բրուքս մրցանակի կարճ ցուցակ)
* Fine Art Company Inc London, Group Show Selected Works, 2005
* Brick Lane Gallery London, Group Show Figurative paintings, 2006
* Fine Art Company Inc London, Group Show Selected Works, 2007
* Aspelia Gallery, Լառնակա, 2008
* «Նկարչություն ներսում», Kypriaki Gonia Gallery, Լառնակա, 2011
* Անցում աբստրակցիայի միջով, Gloria Gallery, Նիկոսիա, 2014
* Cornaro Art Institute, Նոր նկարներ, Լառնակա, 2016

## Տես նաև
* Հայերը Մեծ Բրիտանիայում

## Ծանոթագրություններ

## Արտաքին հղումներ
* Սևան Մալիքյան
* ՍԵՎԱՆ ՄԱԼԻՔՅԱՆ. Բոսորագույն գլխարկով մերկը 

Կատեգորիա:Ապրող անձինք
Կատեգորիա:Բրիտանացիներ հայկական սերմամբ
Կատեգորիա:Հայ նկարիչներ
Ջեննի Շիրքոր

**Ջեննի Շիրքոր** (, ), բրիտանահայ դիմահարդար և դերասանուհի։

Արժանացել է Օսկար մրցանակի լավագույն դիմահարդարման համար «Էլիզաբեթ» ֆիլմում կատարած աշխատանքի համար։ Արժանացել է Բրիտանական ակադեմիայի կինոմրցանակի 2010 թվականին «Երիտասարդ Վիկտորյան» ֆիլմում կատարած աշխատանքի համար։

## Կենսագրություն
Ջեննի Շիրքորը ծնվել է Հնդկաստանում՝ հայ հորից և ֆրանսիացի մորից։ 10 տարեկանում տեղափոխվել է Անգլիա։

Շիրքորը երկու տարի մասնակցել է Լոնդոնի նորաձևության քոլեջի *Beauty Culture* դասընթացին, այնուհետև՝ BBC-ում դիմահարդար վարպետների վերապատրաստման դասընթացին։ 1970-ական թվականներից 16 տարի աշխատել է BBC-ի համար՝ արտադրությունների վրա, ներառյալ «Pennies from Heaven» մինի-սերիալը և «Doctor Who» հեռուստասերիալը։ Նրա առաջին աշխատանքը որպես ֆրիլանսեր եղել է 1985 թվականին նկարահանված Dreamchild ֆիլմում։ Մինչ օրս նա մասնակցել է ավելի քան 65 կինո- և հեռուստաարտադրություններին։

Շիրքորը եղել է «Մեկ շաբաթ Մերլինի հետ» և «Երկու թագուհի» ֆիլմերի վարսահարդարման և դիմահարդարման վարպետը։

## Ծանոթագրություններ

## Արտաքին հղումներ
* 

Կատեգորիա:Ապրող անձինք
Կատեգորիա:Բրիտանացիներ հայկական սերմամբ
Նինա Ֆոքս

**Նինա Ֆոքս** (; ), ամերիկացի դերասանուհի, ծագումով հոլանդացի, ներկայացված է եղել Օսկար մրցանակի։

## Կենսագրություն
Նինա Կոնսուելա Մաուդ Ֆոքսը ()  ծնվել է Հոլանդիայի Լեյդեն քաղաքում։ Նրա մայրը նույնպես դերասանուհի էր՝ Կոնսուելա Ֆլոուրտոնը, ով իր ամուսնուց՝ Դիրկ Ֆոքսից ամուսնալուծվելուց հետո իր պատանի աղջկա հետ տեղափոխվում է բնակության ԱՄՆ։ Մայրը շատ է օգնել Նինա Ֆոքսին նրա ստեղծագործական առաջընթացում։

Նորամուտը կինոյում կայացել է 1943 թվականին, ունենալով հաջողակ կարիերա։ Մասնավորապես 1951 թվականին խաղացել է  Ջին Քելլիի հետ «Ամերիկացին Փարիզում» երաժշտական կատակերգությունում, երկար ժամանակ հանդես է եկել «Թատրոն 90» հեռուստատեսային սերիալում՝ Լիբբի Հանեմանի դերում։ 1954 թվականին «Վարչական իշխանություն» ֆիլմում խաղացած դերի համար ներկայացվել է Օսկար մրցանակի երկրորդ պլանի լավագույն դերասանուհու համար անվանակարգում։

Մյուս նշանավոր ֆիլմերից են «Մութ անցյալ» (1948), «Տասը պատվիրանները» (1956),  «Սպարտակ» (1960)։

Նինա Ֆոքսը երեք անգամ ամուսնացած է եղել,  առաջինը դերասան Ջեյմս Լիպտոնը (1954-1959), երկրոդր ամուսինը Դենիս Բրայթ (1959-1963), նրանք ունեցել են մեկ տղա, և երրորդը Մայքլ Դեվել (1967-993)։ Երեք անգամ էլ ամուսնալուծվել է։

Կյանքի վերջին տարիներին ապրել է Բևեռլի Հիլզում, որտեղ դասավանդել է Կինեմատոգրաֆիական արվեստ, նաև եղել է հոլիվուդյան մի շարք ռեժիսորների կոնսուլտանտ։

Մահացել է 84 տարեկան հասակում, Լոս Անջելեսի Ռոնալդ Ռեյգանի անվան բժշկական կենտրոնում արյան հիվանդությունից։

## Պատկերներ

Պատկեր:Nina Foch 1945 Escape in the Fog.jpg|1945 թ.
Պատկեր:Nina Foch Guilt Janet Ames.png|1947 թ.
Պատկեր:Studio publicity Nina Foch.jpg|1950 թթ. ստուդիական լուսանկար
Պատկեր:Clint Eastwood Nina Foch Rawhide 1959.jpg|Քլինթ Իսթվուդի հետ 
Պատկեր:Nina Foch and Gene Kelley - An American in Paris.jpg|Ջին Քելլի հետ «Ամերիկացին Փարիզում» ֆիլմում
Պատկեր:Nina Foch in profile in The Ten Commandments trailer.jpg|«Տասը պատվիրաններ» ֆիլմում


## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի կինոռեժիսորներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի մանկավարժներ
Ջարդից հետո

**«Ջարդից հետո»**, նկարիչ Վարդգես Սուրենյանցի կտավ։ Նկարել է 1899 թվականին, այժմ գտնվում է Հայաստանի ազգային պատկերասրահի ֆոնդապահոցում, համարվում է «Ոտնահարված սրբություն» կտավի տարբերակ, հայտնի է նաև «Կույսերի կոտորածը» անվանումով։

## Թեմատիկա
Ի թիվս այլ նկարիչների Սուրենյանցը անդրադարձել է սուլթանական Թուրքիայում ծավալված հայերի ջարդերին։ Օսմանյան կայսրությունում հայերի բռնի տեղահանության ու զանգվածային կոտորածների հետ մեկտեղ թուրքերը ոչնչացնում էին հայ ժողովրդի հոգևոր մշակութային ժառանգության վկայությունները՝ ավերում էին տաճարներն ու վանքերը, այրում մեծարժեք ձեռագրերը։ Հենց այս մասին են պատմում Սուրենյանցի կտավները։

Այս նկարի մասին դատելիս անհրաժեշտ է նկատի ունենալ ժամանակը, քաղաքական իրադրությունը, հայ ժողովրդի վիճակը և թուրքական լծի դեմ ազգային-ազատագրական պայքարի անհրաժեշտությունը, որը թելադրում էր հայ ժողովրդի դրությունը։ Եթե «Ոտնահարված սրբություն» կտավում նկարչի հետապնդած նպատակը Թուրքիայի կողմից հայկական մշակութային ժառանգության ոչնչացման փաստի ցուցադրումն էր, ապա «Ջարդից հետո» նկարի նպատակը թե՛ այդ, թե՛ հայ ժողովրդի բնաջնջման՝ թուրքական կառավարության քաղաքականության մերկացումն էր։

## Նկարագրություն
Սուրենյանցը գիտակցորեն շեշտել, նկատելի է դարձրել առանձին հատվածներ, մանրամասներ, որոնք դիտողի մեջ առաջացնում են գերհուզական ապրումներ ու նույնիսկ ֆիզիկական սարսուռի զգացողություն։ Նպատակն էր բարձրաձայն աղաղակել, բողոքի իր ձայնը լսելի դարձնել քաղաքակիրթ մարդկությանը։ Նկարի գեղարվեստական միջոցները, մասնավորապես կոմպոզիցիան և կոլորիտը, բավականաչափ հիշեցնում են «Ոտնահարված սրբություն» կտավի նկարագիրը․ միայն գեղանկարչական այն որոշակիությունը և առանձին առարկաների շեշտվածությունը, որոնք հատուկ էին առաջինին, մի փոքր անորոշացած, մեղմացված են այստեղ։

«Ջարդից հետո» կտավը, կառուցված լինելով անկյան տակ, գործողության վայրը որոշ փոփոխության ենթարկված մի նույնատիպ եկեղեցու ներսն է, նկարում հատակի սալերից գնացող ուղիղները հատվում են նկարից դուրս գտնվող տարածության մեջ։ Սա վկայում է, որ որքան թեք անկյան տակ է նկարը, այնքան այդ ուղիղները հատվում են ավելի հեռավոր կետում։ Եթե սպանված վանականը «Ոտնահարված սրբություն» աշխատանքում քաշված է նկարի խորքը, ապա «Ջարդից հետո» ստեղծագործությունում նկարչի ուշադրության կենտրոնում սպանված կինն է՝ զբաղեցնելով պատկերի առաջին մասը և ասես չձուլվելով նկարի հարթության հետ։

## Աղբյուրներ
* Զոհրաբյան Շուշանիկ,«Վարդգես Սուրենյանցի նկարների կոմպոզիցիոն-տարածաչափական առանձնահատկությունները», Երևան, 2014
* Մարտիկյան Եղիշե, «Հայկական կերպարվեստի պատմություն», Երևան, 1975

## Ծանոթագրություններ

Կատեգորիա:1899 նկարներ
Կատեգորիա:Վարդգես Սուրենյանցի նկարներ
Bam Bam

«**Bam Bam**», ամերիկա-կուբացի երգչուհի Կամիլա Կաբելյոյի երգը բրիտանացի հեղինակ-կատարող Էդ Շիրանի մասնակցությամբ։ Թողարկվել է *Epic Records* լեյբլում որպես Կաբելոյի «Familia» ստուդիական երրորդ ալբոմի երկրորդ սինգլ 2022 թվականի մարտի 4-ին՝ նրա 25-ամյակի հաջորդ օրը։ «Bam Bam»-ը փոփ երգ է, որը ոգեշնչված է արևադարձային երաժշտությամբ, սալսայով և ռեգետոնի ոճով ռեֆրենով կրկներգերով։ Սա Կաբելոյի և Շիրանի երկրորդ համագործակցությունն է «South of the Border» սինգլից հետո, որին մասնակցել է նաև ամերիկացի ռեփեր Քարդի Բին, և որը թողարկվել է Շիրանի *[[No.6 Collaborations Project]]* չորրորդ ստուդիական ալբոմում։ Շապիկի վրա պատկերված է Կաբելոն, որը նստած է մայթեզրին՝ աղավաղված դիմահարդարմամբ։ Երգի հեղինակներն են Կաբելոն և Էդ Շիրանը, ինչպես նաև Էրիկ Ֆրեդերիկը, Էդգար Բարերան, Չեչե Ալարան, Սքոթ Հարիսը։

## Երաժշտական տեսահոլովակ
«Bam Bam» երգի տեսահոլովակի պրեմիերան, որի ռեժիսորն է Միա Բարնսը, տեղի է ունեցել 2022 թվականի մարտի 4-ին։ Նախքան տեսահոլովակի թողարկումը Կաբելոն կիսվել  թիզերներով սոցիալական ցանցերում, ներառյալ Կաբելոյի և Շիրանի համատեղ թիզերը, որը 7 մլն դիտում է ունեցել դեռևս տեսահոլովակի հիմնական պրեմիերայից առաջ։ Թողարկումից 6 ժամ անց տեսահոլովակը հավաքել է 1 միլիոն դիտում։

## Համերգային կատարումներ
Կամիլա Կաբելոն առաջին անգամ «Bam Bam»-ը ներկայացրել է մարտի 4-ին՝ «The Late Late Show with James Corden» հաղորդման ուղիղ եթերում։ Կաբալոն երգել և պարել է բարի սեղանի վրա՝ պարողների ծափահարությունների ներքո և կատարել է սինգլի այն տունը, որը երգում է Էդ Շիրանը (նա ներկա չէր շոուին)։

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:Էդ Շիրանի երգեր
Կատեգորիա:Կամիլա Կաբելոյի երգեր
Shelby Mustang

**Shelby Mustang**  () «Ford Mustang»-ի բարձր տեխնոլոգիաներով օժտված տարբերակն է, որը 1965-1970 թվականներին արտադրվել է Ֆորդ ընկերության կողմից։ «Shelby»-ն եղել է «Ford Mustang»-ի շարքից, որը ձևափոխվել է Քերոլ Շելբիի ընկերության կողմից և վաճառվել «Shelby GT»-ի անվան տակ` «Shelby Cobra»-յի լոգոտիպներով։ 1968 թվականից  մոդելը համապատասխանաբար սկսել է անվանվել «Shelby 500» կամ «Shelby 350»: Ֆորդը իր արտադրական կարողություններով օգնել է «Corvette»-ի հետ մրցակցել (նման կերպով աջակցում է Chevrolet-ը)։

2007 թվականին, հինգերորդ սերնդի «Ford Mustang»-ի ներկայացումից հետո, «Shelby» անվանումը վերադարձավ «Mustang»-ի նոր բարձր տեխնոլոգիաներով օժտված տարբերակների համար։ Ներկայացվել է երկու տարբերակով` «GT500» և 2015 թվականից` «GT350»: «GT350»-ը թողարկվել է մթնոլորտային շարժիչով, իսկ «GT500-»ը` մեքենաշինական ներմղիչով։ Ինչպես նաև գոյություն ունի հարմարեցված տարբերակ` «GT350R»: 2011 թվականի «Shelby GT500» մոդելի զանգվածը կազմում է մոտավորապես 1735 կգ։

## Ծանոթագրություններ

Կատեգորիա:2000-ականների ավտոմեքենաներ
Կատեգորիա:2010-ականների ավտոմեքենաներ
Կատեգորիա:Սպորտային ավտոմեքենաներ
Երկրի հերոսներ (կայք)

**Միջազգային հայրենասիրական ինտերնետ նախագիծ «Երկրի հերոսներ»**, () ոչ կոմերիցալ կայք, ստեղծվել է 2000 թվականի մարտ ամսին։

Կայքում տեղադրվում են  Խորհրդային Միության հերոսների, Ռուսաստանի Դաշնության հերոսների, Սոցիալիստական աշխատանքի հերոսների և Ռուսաստանի Դաշնության աշխատանքի հերոսների, ԽՍՀՄ Փառքի շքանշանի լրիվ դափնեկիրների և Աշխատանքի հերոսների շքանշանակիրների կենսագրություններ։ Ըստ mail.ru կայքի վիճակագրության ամսվա կտրվածքով այցելուների թվով 2124-րդ տեղում է ՌԴ կայքերի ցանկում ամսական մոտ 80000 այցելուներ։

## Պատմություն
12 777 մարդ արժանացել է ԽՍՀՄ հերոսի կոչման, 2674 զինվորականներ ստացել են Փառքի շքանշանի լրիվ դափնեկիր,  20 613 մարդ դարձել է Սոցիալիստական աշխատանքի հերոս, 983 մարդ Աշխատանքի հերոսների շքանշանակիր։ Վերջին տարիներին ավելացել են նաև ՌԴ հերոսների կենսագրություններ,  (2012 թ. դրությամբ ավելի քանի 1000 մարդ)։ 2013 թվականից սկսած շնորհվում է նաև ՌԴ Աշխատանքի հերոս կոչումը։

Կայքի նպատակն է հանրայնացնել Հայրենիքի պաշտպանների, ԽՍՀմ և ՌԴ հերոսներին։

2022 թ. հունվարի 1-ի դրությամբ «Герои страны» կայքում առկա է 31 845 հոդված, այդ թվում.

* 12 862 կենսագրություն ԽՍՀՄ հերոսներ (ընդհանուր թվի 100 %)
* 14 471 կենսագրություն Սոցիալիստական աշխատանքի հերոս (70,2 %) 
* 1109 կենսագրություն Ռուսաստանի Դաշնության հերոսներ (մոտ 95 % )
* 71 կենսագրություն ՌԴ Աշխախատանքի հերոսներ (մոտ 98 %)
* 2656 կենսագրություն  ԽՍՀՄ Փառքի շքանշանի լրիվ դափնեկիրներ (100 %)
* 598 կենսագրություն Աշխատանքի հերոսների շքանշանակիրներ (մոտ 61 %)
* 13 հոդված Հերոս քաղաքների մասին (100 %)

Կայքում զետեղված են նաև հերոսների հուշարձանների, հուշատախտակների ավելի քան 25 000 լուսանկար։

## Մրցանակներ
* 2002 թ. - Ոսկե Կայք համառուսաստանյան բաց ինտերնետ մրցույթ, հաղթել է «Մշակույթ» անվանակարգում
* 2005 թ. - Ոսկե Կայք համառուսաստանյան բաց ինտերնետ մրցույթի եզրափակիչ «Ազգային հարստություն» անվանակարգում
* 2006 թ. - ԶԼՄ-ներում լուսաբանվող հայրենասիրական դաստիարակության թեմաներով մրցույթի հաղթող.
* 2011 թ. - լրագրողական վարպետության «Ռուսաստանի Փառքը» մրցույթում հաղթող «Ռուսաստանի Փառքը - զինվորական դինաստիա» անվանակարգում.
* 2015 թ. - «Վիքի մրցանակ 2015» «Ազատ գիտելիքներ» անվանակարգում Վիքիմեդիա շարժման մեջ էական ավանդի համար
* 2019 թ. - ԶԼՄ-ների համառուսաստանյան մրցույթ, 1-ին մրցանակ և ոսկե մեդալ «Ռուսաստանի Հայրենասեր - 2019» («Մենք - ռուսներ ենք!» անվակարգ)

## Ծանոթագրություններ

Կատեգորիա:Երկրորդ համաշխարհային պատերազմ
Կատեգորիա:Ինտերնետային տվյալների բազաներ
Կատեգորիա:Ռուսերեն կայքեր
First Class

**«First Class»**, ամերիկացի ռեփեր Ջեք Հարլոուի երգը, որը թողարկվել է որպես «Come Home the Kids Miss You» ալբոմի երկրորդ սինգլ  2022 թվականի ապրիլի 8-ին Generation Now և Atlantic Records լեյբլներում։ Սինգլը սեմփլ ունի Ֆերգիի 2007 թվականի «Glamorous» երգից և TikTok ցանցում վիրալային ճանաչում է ստացել դեռևս պաշտոնական թողարկումից առաջ։

«First Class» երգը Billboard Hot 100-ում նորամուտը նշել է 1-ին հորիզոնականում՝ դառնալով Հարլոուի երկրորդ երգը, որն առաջին տեղն Է զբաղեցրել ԱՄՆ-ում, 2021 թվականի «Industry Baby» երգից հետո։ Երգը ներառվել է նաև Ավստրալիայի և Նոր Զելանդիայի հիթ-շքերթներում, զբաղեցրել երկրորդ տեղը Գերմանիայում, Իռլանդիայում, Լիտվայում և Մեծ Բրիտանիայում, ինչպես նաև ընդգրկվել լավագույն տասնյակում Ֆինլանդիայում, Նորվեգիայում, Շվեդիայում և Շվեյցարիայում։

## Պատմություն
Հարլոուն սոցիալական ցանցերում թրեքից մի հատված է հրապարակել 2022 թվականի ապրիլի 1-ին՝ մասամբ ստորագրելով այն. «Ի՞նչ կասեք հաջորդի մասին»։ Հատվածը վիրուսային Է դարձել TikTok-ում, օգտատերերն արձագանքել են երգի «ամառային տրամադրությանը», իսկ այդ երգի տեսահոլովակները հավաքել են ընդհանուր առմամբ 28,8 միլիոն դիտում մինչև դրա պաշտոնական թողարկումը։

## Կոմպոզիցիա
Երգում Հարլոուն պատմում է իր «դեպի հաջողություն ճանապարհորդելու» մասին, ինչպես նաև «բացատրում է, թե ինչ է սպասում իր ուղևորին» փափուկ դաշնամուրային մեղեդու ներքո՝ կրկնելով Ֆերգիի 2007 թվականի «Glamorous» երգի կրկներգը։ Երգը պարունակում է նաև հղում դերասան Angus Cloud-ի «Euphoria» հեռուստասերիալին։

## Կոմերցիոն հաջողություն
«First Class»-ն առաջին տեղն Է զբաղեցրել ամերիկյան Billboard Hot 100 հիթ-շքերթում՝ դառնալով Հարլոուի երկրորդ երգը, որը 2021 թվականին զբաղեցրել է թիվ 1 հորիզոնականը ԱՄՆ-ում՝ «Industry Baby»-ից հետո։ Սինգլը մի քանի շաբաթ գլխավորել է Hot R&B/Hip-Hop Songs և Hot Rap Songs հիթ-շքերթները։ Երգը երեք շաբաթ զբաղեցրել է առաջին հորիզոնականը, բայց ոչ անընդմեջ։

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* Jack Harlow — First Class &#91;Official Visualizer&#93;

Կատեգորիա:Ջեք Հարլոուի սինգլներ
Գևորգ Սիմոնյան

**Գևորգ Ավետիսի Սիմոնյան** (), հանրային առողջության մասնագետ, Երևանի գործող փոխքաղաքապետ։ 2022 թվականի փետրվարի 8-ին ՀՀ Երևան քաղաքի ավագանու որոշմամբ նշանակվել է Երևանի քաղաքապետի տեղակալ։

## Կյանքը
Գևորգ Սիմոնյանը ծնվել է 1990 թվականի սեպտեմբերի 30-ին, Երևանում։ 2002-2007 թվականներին սովորել է Երևանի «Քվանտ» վարժարանում։ 2007-2012 թվականներին սովորել է Երևանի պետական բժշկական համալսարանի ընդհանուր բժշկության ֆակուլտետում։ 2012-2014 թվականներին  ծառայել է ՀՀ Զինված ուժերի սահմանամերձ N զորամասում` որպես մարտական հենակետի ավագ։ 2015-2017 թվականներին՝ ԵՊԲՀ հանրային առողջության ֆակուլտետի մագիստրատուրայում։

## Աշխատանքային գործունեություն
2015–2016 թվականներին աշխատել է «Մեդլայն կլինիկ» բժշկական կենտրոնում՝ որպես տնօրենի տեղակալ։ 2016–2018 թվականներին եղել է «Էկոդեզ» ՍՊԸ-ի տնօրեն։ 2017–2018 թվականներին եղել է «Մեդլայն կլինիկ» բժշկական կենտրոն ՍՊԸ-ի տնօրեն։ 2018 թվականի մայիս-հուլիս ամիսներին աշխատել է Հայաստանի Հանրապետության առողջապահության նախարարությունում՝ որպես նախարարի խորհրդական։

2018 թվականի հունիս-սեպտեմբեր ամիսներին աշխատել է «Թոքաբանության ազգային կենտրոնում»՝ որպես տնօրենի խորհրդական։ 2018 թվականի հուլիս-սեպտեմբերին աշխատել է «Պրոֆեսոր Ռ. Յոլյանի անվան արյունաբանական կենտրոն» ՓԲԸ–ում՝ որպես տնօրենի խորհրդական։ 2018 թվականի օգոստոս-սեպտեմբեր ամիսներին եղել է «Սուրբ Գրիգոր Լուսավորիչ» բժշկական կենտրոնի պոլիկլինիկական ծառայության գծով տնօրենի տեղակալ։ 2019 թվականի փետրվար-հունիս ամիսներին աշխատել է «Ակադեմիկոս Ս. Ավդալբեկյանի անվան առողջապահության ազգային ինստիտուտ» ՓԲԸ-ում՝ որպես տնօրենի տեղակալ։ 2019-2020 թվականներին եղել է «Այրվածքաբանության ազգային կենտրոն» ՓԲԸ–ի տնօրեն։

2020 թվականի դեկտեմբերից 2022 թվականի փետրվար զբաղեցրել է ՀՀ Առողջապահության նախարարի տեղակալի պաշտոնը։

2022 թվականի փետրվարի 8-ին ՀՀ Երևան քաղաքի ավագանու որոշմամբ նշանակվել է Երևանի քաղաքապետի տեղակալ։

## Պարգևներ
Աշխատանքային գործունեության ընթացքում արժանացել է պետական պարգևների.

* Հայաստանի Հանրապետության նախագահի հրամանագրով Գևորգ Սիմոնյանը պարգևատրվել է Մխիթար Հերացու մեդալով՝ Հայաստանի Հանրապետությունում կորոնավիրուսային համավարակի կանխարգելման, վերահսկման և բուժման աշխատանքների կազմակերպման և իրականացման գործում ներդրած ավանդի համար։
* Գևորգ Սիմոնյանը պարգևատրվել է նաև Հայաստանի Հանրապետության վարչապետի հուշամեդալով` Հայաստանի Հանրապետությունում կորոնավիրուսային համավարակի կանխարգելման, վերահսկման և բուժման աշխատանքների կազմակերպման և համակարգման գործում ներդրած ավանդի համար։

## Ընտանիք
Ունի մեկ դուստր։

## Ծանոթագրություններ

Կատեգորիա:Հայ պետական գործիչներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Մխիթար Հերացու մեդալակիրներ
Կատեգորիա:ՀՀ վարչապետի հուշամեդալակիրներ
Toyota Corolla (E170)

**Toyota Corolla (E170)** (, աշխարհի ամենավաճառվող և ամենահայտնի ավտոմեքենայի տասնմեկերորդ սերունդն է։ Այն թողարկվել է 2013 թվականի օգոստոսից ԱՄՆ-ում և  2013 թվականի օգոստոսի 10-ից Ռուսաստանում։ Ռուսաստանում գները սկսվում են 659 000 ռուբլուց և ավարտվում 1 026 000 ռուբլով։ Հյուսիսային Ամերիկայում վաճառքը սկսվել է 2013 թվականի աշնանը։

## Հայտնվում
Նոր սերնդի Կորոլայյի միջազգային տարբերակի առաջին լուսանկարները հրապարակվել են «Car&Driver» ամսագրի կողմից 2012 թվականի ապրիլին։ Այնուհետև, մայիսին, Ճապոնիայում սկսվել է «Corolla E160»-ի վաճառքը, որտեղ սեդանը վաճառվում է որպես **Corolla Axio**, իսկ ունիվերսալը` որպես **Corolla Fielder**: Ինչպես նաև հայտնվել է տեղեկություն ավտոմեքենայի հիբրիդային տեղկայման մասին։ 2013 թվականի հունվարին հայտնվել են «Corolla»-յի ամերիկյան տարբերակի լուսանկարները, ինչպես նաև տեղեկություն շարժիչների մասին։ Մի քանի օր անց, Հյուսիսային Ամերիկայի միջազգային ավտոցուցասրահում ներկայացվել է սեդանի` «Corolla Furia»-յի կոնցեպտը։ Փետրվարին համացանցում հրապարակվել են ավտոմեքենայի լրտեսական լուսանկարները։ 2013 թվականի ապրիլին ընկերության ներկայացուցիչները ներկայացրել են 2013 թվականի նոր «Corolla»-յի հայտնվելու մասին։ Պաշտոնական պատկերները և տեղեկությունները հայտնվել են մայիսի վերջին։

## Ռեստայլինգ 2015
2015-2016 թվականներին անցկացվել է 11-րդ սերնդի ռեստայլինգը։

### Փոփոխությունների շարք
* Մի փոքր փոփոխված են հիմնական լապտերների ձևերը
* Նոր շարժիչը բենզին է ապահովում մինչև 6 օր
* Փոփոխված դռներ
* Բարելավված մայթերը ավտոմեքենայի սրահում
* Նոր անիվների տեղադրում, որը թույլ է տալիս ցեխը չկպնի
* Հակամշուշային լապտերների ավելացում
* Մուլտիսենսորային մայթի բերելավումը թույլ է տալիս տեղում կողնորոշվել

## Անվտանգություն

Պատկեր:2014 Toyota Corolla S (1.8, CVT).jpg|Հյուսիսամերիկյան տարբերակ
Պատկեր:2015 Toyota Corolla Altis (ZRE172R) 2.0V sedan (2015-12-30).jpg|Տեսքը հետևի հատվածից


## Ծանոթագրություններ

## Արտաքին հղումներ
* Corolla-ն  ամերիկյան Toyota պաշտոնական կայքում
*  Corolla-ն  ռուսական Toyota պաշտոնական կայքում 

Կատեգորիա:Ավտոմոբիլներ այբբենական կարգով
Honda Clarity

մինի|2018 Honda Clarity Fuel Cell
**Honda Clarity** (), Հոնդա ընկերության ավտոմեքենա։ Արտադրվում է 2008 թվականից։ Ճապոնիայում այդ էլեկտրամոբիլը վառելիքի ջրածնային տարրերով կարող են գնել 2016 թվականի մարտից, իսկ Ամերիկայի Կալիֆոռնիա նահանգում` 2016 թվականի դեկտեմբերից։ 2018 թվականին ԱՄՆ-ում  վաճառված ավելի քան 2.330 էլեկտրոմոբիլի վառելիքի տարրերից 624-ը եղել է «Honda Clarity Fuel Cell»: 2021 թվականի կեսերին թողարկվել է 1900 ավտոմեքենա, որի արդյունքում «FCX Clarity» ծրագիրը սառեցվեց։

## Տեխնիկական բնութագրեր
«Clarity Fuel Cell»-ը սլանում է 0-ից մինչև 100 կմ/ժ 9.0 վայրկյանում, ունի շարժման պաշար «NEDC»-ի վերսիայով` 650 կմ, կտրուկ պահին` 300 նանոմետր։ Մաքսիմալ արագությունը` 165 կմ/ժ։

2021 թվականի Honda Clarity-ն միավորում է երկու էլեկտրական շարժիչների, 4 մխոցանի բենզինային շարժիչի և լիթիում-իոնային մարտկոցների հզորությունը՝ արտադրելով 212 ձիաուժ։ Մեքենան ունի կոկիկ դասավորված վահանակ, որը պարունակում է մի շարք հեշտությամբ հասանելի գործառույթներ, ինչպիսիք են 8 դյույմանոց սենսորային էկրան, Android Auto, Apple CarPlay, երկու USB պորտ, Bluetooth, 8 բարձրախոսով ստերեո համակարգ, HD ռադիո և արբանյակային ռադիո։ .

## Ծանոթագրություններ
Leave Before You Love Me

**«Leave Before You Love Me»** (թարգմ․՝ «Հեռացիր, նախքան կսիրես ինձ»), ամերիկացի ձայնագրման պրոդյուսեր Marshmallow-ի և ամերիկյան Jonas Brothers փոփ-ռոք-խմբի երգը, որը թողարկվել է Republic Records և Joytime Collective լեյբլներում 2021 թվականի մայիսի 21-ին։ Որպես պրոդյուսեր հանդես է եկել Marshmello-ն, համապրոդյուսերները եղել են Ալեսոն, Digital Farm Animalsruen-ը և Heavy Mellow-ը, ինչպես նաև երգի ստեղծմանը մասնակցել են Ռիչարդ Բորդմանը և Պաբլո Բոումենը *The Six* հեղինակային կոլեկտիվից, ինչպես նաև Ֆիլ Պլեստեդն ու Ուիլյամ Վոենը։ Butterscotchruen խմբի Քրիստիան Առնոլդը, Դևիդ Մարտինը և Ջեֆ Մորոուն համահեղինակներ են համարվում կրկներգում «Can't Smile Without You» երգի մեղեդու օգտագործման պատճառով։ Ծրագրավորմամբ զբաղվել է բացառապես Marshmello-ն, իսկ մաստերինգով՝ Մենի Մարրոկինը։ Երգին մասնակցում են Jonas Brothers-ի մասնակիցները. օգտագործվում է Նիկի և Ջոյի վոկալը, ինչպես նաև Քևինի բեք վոկալը և նվագը կիթառով։ Սինգլը դարձել է Jonas Brothers-ի առաջին թողարկումը 2021 թվականին։

## Երգ
Երգը Billboard-ի կողմից նկարագրվում է որպես «քաղցր փոփ բալլադ», որում կան «փաթիլներ, գրուվ և մթնոլորտ, որը պետք է սրտեր կոտրի ամբողջ աշխարհում»։ Rolling Stone-ը երգի տեմպը նկարագրում է որպես «փոփ-ռոքի հարթ, բայց մռայլ բիթ՝ ութսունականների ոճով, որը անցնում է վշտահար Jonas Brothers-ի հարմոնիաներով»։ Երգի մասին հայտարարվել է 2021 թվականի մայիսի 20-ին՝ թողարկումից մեկ օր առաջ։

## Երաժշտական տեսահոլովակ
Երգի թողարկման օրը YouTube-ում՝ Jonas Brothers ալիքում, հրապարակվել է երաժշտական տեսահոլովակ, որն ուղեկցվում է երգի տեքստով։ Երգի պաշտոնական երաժշտական տեսահոլովակը, որը նկարահանել է ռեժիսոր Քրիստիան Բրեսլաուերը, թողարկվել է YouTube-ում՝ Marshmallo ալիքում 2021 թվականի մայիսի 24-ին։ Նա և Jonas Brothers հանդես են գալիս մետրոյում և տանիքի վրա գիշերը։ Վիզուալ էֆեկտները սկսվում են այն բանից, որ Jonas Brothers-ի Նիկը մենակ նստած է մետրոյի գնացքում, ապա միանում է խմբի մյուս անդամներին և Marshmallo-ին մետրոյի պլատֆորմի վրա, ապա տանիքի վրա։ Նա և նրա ավագ եղբայր Ջոն կատարում են երգը։

## Billboard Music Awards
Marshmallo-ն և Jonas Brothers-ը կատարել են երգը ''Billboard'' Music Awards մրցանակաբաշխության ժամանակ՝ 2021 թվականի մայիսի 23-ին՝ երգի թողարկումից երկու օր անց։ Jonas Brothers-ը կատարել է նաև «Sucker», «Only Human Only Human», «Remember This» և «What a Man Gotta Do» երգերը։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Jonas Brothers-ի երգեր
Բեթել եկեղեցի

**Բեթել եկեղեցի**, Սիրիայի Հալեպ քաղաքում գտնվող Հայ ավետարանական եկեղեցի։ Հիմնվել է 1922 թվականին։ Սիրիայի Հայ ավետարանչական եկեղեցու Համայնքապետի նստավայրն է։

## Պատմություն
Մեծ Եղեռնից և հատկապես Կիլիկիայի վերջնական դատարկվելուց հետո, բազմաթիվ տարագիր հայեր հաստատվել են Հալեպի Ճապրիե, Համիտիե և Սուլեյմանիե շրջաններում։ Կազմավորված գաղթօջախում 1922 թվականից ձևավորվել է Հայ ավետարանչական եկեղեցու համայնք։ Համիտիեում Ամերիկյան Պորտ միսիոներականների նախաձեռնությամբ կրոնական ու կրթական նպատակներով տախտակաշեն մի կառույց է ստեղծվել։ Եկեղեցու անունը ընտրվել է Բեթել, ինչը եբրայերենից թարգմանաբար նշանակում է «Աստծո տուն»։ Ստեղծման պահին Բեթել եկեղեցու այցելուների մեծամասնությունը Մարաշի Հայ Ավետարանական եկեղեցիների պատկանող տարագիրներ են եղել, այդ իսկ պատճառով Բեթելը գաղթականության առաջին օրերին Քեմբի Բեթէլ եկեղեցի է կոչվել։ 1932 թվականին եկեղեցի հաճախողների թիվը հասել է 1600 հոգու։ 1932-1934 թվականներին Բեթէլ Եկեղեցու հովիվ է նշանակվել Ներսես Սարյանըորի ջանքերի շնորհիվ Հալեպի Ճապրիե թաղամասի բարձրունքում հող են գնել և 1934 թվականին  կատարել Բեթել եկեղեցու նոր շինության հիմնարկեքը։ Նոր եկեղեցին կառուցվել է Մարաշի Հայ ավետարանական առաջին եկեղեցու նմանությամբ։

1923 թվականին  Բեթել եկեղեցուն կից բացվել է կրթական ու մշակութային կենտրոն, նոյնանուն՝ Բեթել երկրորդական վարժարանը։ 2016 թվականի հոկտեմբերի 10-ին իսլամիստ ահաբեկչական խմբավորումը հրթիռակոծել է վարժարանը։ Պատերազմի ժամանակ տուժել է նաև եկեղեցու տանիքը։

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հալեպի հայկական վանքեր և եկեղեցիներ
Կատեգորիա:Սիրիահայ ավետարանական վանքեր և եկեղեցիներ
Տանյա Սեղաչյան

**Տանյա Սեղաչյան** (, ), բրիտանահայ կինոպրոդյուսեր, Հարրի Փոթերի մասին առաջին չորս ֆիլմերի պրոդյուսերներից մեկը։

## Կենսագրություն
Տանյա Սեղաչյանը ծնվել է 1968 թվականին Լոնդոնում` հայ ընտանիքում: Հաճախել է Քեմբրիջի համալսարան և եղել է այդ համալսարանին կից «Footlights» թատերական ակումբի անդամ` ժամանակի ընթացքում` 1989 թվականին, դառնալով այդ ակումբի փոխնախագահը, որի նախագահը Հենրի Նեյլորն էր։

## Կարիերա
Սեղաչյանը նախկինում աշխատել է BBC-ում։ Նա եղել է Հարրի Փոթերի մասին առաջին չորս ֆիլմերի համապրոդյուսերը, այնուհետև՝ գործադիր պրոդյուսերը, BAFTA-ի հաղթող «Իմ սիրո ամառը» և «Շան գիշերային տարօրինակ պատահարը» ստեղծագործության էկրանավորման (պետք է թողարկվեր 2007 թվականին) գործադիր պրոդյուսերը։

Սեղաչյանը նշանակվել է Մեծ Բրիտանիայի կինոխորհրդի Զարգացման հիմնադրամի ղեկավար, իսկ 2010 թվականին դարձել է նրա կինոֆոնդի ղեկավարը։ Նրա պաշտոնավարման ընթացքում ֆինանսավորել են հաջողակ ֆիլմեր, ներառյալ՝ «Թագավորի ելույթը» և «Պայծառ աստղը»։ Տանյա Սեղաչյանը համակարգել է խորհրդի միաձուլումը Բրիտանական կինոյի ինստիտուտի հետ և կարճ ժամանակ եղել է նոր միավորված հաստատության կինոֆոնդի ղեկավարը, նախքան 2011 թվականի սեպտեմբերին հրաժարական տալը՝ պրոդյուսերական աշխատանքի վրա կենտրոնանալու համար։

## Մրցանակներ
**Հաղթող**

# 2022 թվականի «Ոսկե գլոբուս»՝ լավագույն ֆիլմ-դրամա
# 2005 թվականի BAFTA կինոմրցանակաբաշխություն՝ Ալեքսանդր Կորդայի մրցանակ՝ տարվա լավագույն բրիտանական ֆիլմի համար

**Նոմինանտ**

# 2021 թվականի Օսկար՝ տարվա լավագույն ֆիլմ
# 2017 թվականի «Էմմի» մրցանակ՝ լավագույն դրամատիկ սերիալ

## Ծանոթագրություններ

## Արտաքին հղումներ

Կատեգորիա:Ապրող անձինք
Կատեգորիա:Բրիտանացիներ հայկական սերմամբ
Կատեգորիա:Հայ կինոգործիչներ
Կատեգորիա:Հայ պրոդյուսերներ
Դանիել Բիլալյան

**Դանիել Բիլալյան** (, ), ֆրանսահայ լրագրող, լուրերի հաղորդավար և հեռուստահաղորդավար։

## Կենսագրություն
Դանիել Բիլալյանը ծնվել է Փարիզում, ծագումով հայ է։ Իրավագիտություն սովորելուց հետո նա դարձել է *Union de Reims*-ի լրագրող։ 1971 թվականից նա *ORTF*-ի տարածաշրջանային թղթակիցն էր, նախքան ''Antenne 2''-ի ազգային խմբագրական անձնակազմին միանալը, որտեղ նա դարձել է հիմնական թղթակիցը, այնուհետև 1976 թվականից սկսել է ներկայացնել *Antenne 2 midi*-ն։

Դանիել Բիլալյանը 1979-1981 թվականներին ներկայացրել է *Journal de 13 heures*-ը և 1982 թվականին վերադարձել է *Antenne 2 midi*։ 1985 թվականին Բեռնար Ռապի հետ ներկայացրել է այլընտրանքային *Journal de 20 heures-*ը։ Այնուհետև մի քանի ամիս անց նրան փոխարինել է Կլոդ Սերիյոնը։ Երկու տարի բացակայելուց հետո նա վերադարձել է 1987 թվականին՝ շաբաթ-կիրակի օրերին վարելով լուրերը մինչև 1990 թվականը։ Նա նաև ներկայացրել է *Stars à la barre*, իսկ հետո՝ *Dossiers de l'écran* հաղորդաշարերը, որը վերանվանվել է *Mardi Soir*։ 1991 թվականի դեկտեմբերյան քաղաքական բանավեճից հետո պաշտոնանկ է արվել։

1994 թվականին Դանիել Բիլալյանը վերադարձել է France 2-ի ամենօրյա նորություններ՝ *Journal de 13* heures-ում փոխարինելով Անրի Սանիեին, որը տեղափոխվել էր *Soir 3*։

1995 թվականի սեպտեմբերին նա դարձել է *Journal de 20 heures*-ի հաղորդավարը՝ փոխարինելով Բրունո Մասուրին։ 1997 թվականի սեպտեմբերին հեռացել է այդ հաղորդաշարից և շաբաթվա ընթացքում ներկայացրել ամենօրյա նորությունները, իսկ Բեատրիս Շոնբերգը ներկայացրել է դրանք հանգստյան օրերին։ 1998 թվականի օգոստոսին նրան փոխարինել է Կլոդ Սերիյոնը։ Բացակայությունից հետո նա կրկին վերադարձել է՝ ներկայացնելու *Journal de 13 heures* 2001 թվականի սեպտեմբերից մինչև 2004 թվականի հուլիսը։

2004 թվականի հուլիսին Դանիել Բիլալյանը նշանակվել է France Télévisions-ի մարզական տնօրեն։ 2005 թվականին Պիեռ Սալվիակի պաշտոնանկությունը անակնկալի է բերել մարզական ծառայության ռեգբիի բաժնի աշխատակիցներին։ 2010 թվականի հունվարին մարզական լրագրողները պահանջել են վերանայել խմբագրական և կառավարման մեթոդները, որոնք համարվել են վտանգավոր։ 2010 թվականի ապրիլին մեծամասնությունը քվեարկել է նրան անվստահություն հայտնելու օգտին՝ զեկուցելով ղեկավարությանը և կշտամբելով, որ Դանիել Բիլալյանը չի աշխատում խմբագրության համար։

## Անձնական կյանք
1972 թվականին Դանիել Բիլալյանն ամուսնացել է Քրիստինի հետ, նրանք ունեն Մարգարիտ անունով դուստր, որը ծնվել է 1975 թվականին։

Դանիել Բիլալյանն ունի Ժերար անունով եղբայր։

## Մատենագիտություն
* 
* 
* 
* 

## Պարգևներ
2005 թվականի հուլիսին Դանիել Բիլալյանը պարգևատրվել է Պատվո լեգեոնի շքնշանով։

## Ծանոթագրություններ

Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացիներ հայկական սերմամբ
Կատեգորիա:Ֆրանսահայ լրագրողներ
Ալեն Միկլի

**Ալեն Միկլի** (, իսկական անունը՝ **Ալեն Միկլիտարյան** (), ), բարձրակարգ ձեռակերտ ակնոցների և աքսեսուարների ֆրանսահայ դիզայներ։ Միկլիի շարքն առանձնանում է յուրահատուկ գույներով ու ձևերով և սիրված է եվրոպացի հայտնի մարդկանց և ավանգարդ ամերիկացիների շրջանում։ Միկլին պնդում է, որ իր գույնի օգտագործումը ոգեշնչված է իր լիբանանահայ ժառանգությամբ։

## Կենսագրություն
Ալեն Միկլիտարյանը ծնվել է 1955 թվականի ապրիլի 1-ին։ Նրա մայրը՝ Լյուսի Միկլիթարյանը, ծնվել է 1931 թվականին Ֆրանսիայի Գրենոբլ քաղաքում։ Մորական պապը՝ Օհանես Հալաջյանը, ծագումով Կիլիկիայի Մարաշ քաղաքից էր։ Հայոց ցեղասպանության ժամանակ, զրկվելով ծնողներից, նա քույրերի հետ փախել է Սիրիա, որտեղ նրան փրկել են հայ հոգևորականները և տարել Երուսաղեմ։ Քույրերին Ալենի պապը կորցրել է։ Ճեմարանում սովորելուց հետո նրան տարել են ԱՄՆ, սակայն ճանապարհին նա մնացել է Ֆրանսիայում՝ հորաքրոջ մոտ։ Նա ընտանիք է կազմել Սանդուխտ Ահարոնյանի հետ, նրանք ունեցել են հինգ զավակ, որոնցից ավագը եղել է Ալենի մայրը՝ Լյուսին։

Ալենի հայրը՝ Վարդգես Միկլիթարյանը, ծնունդով Զմյուռնիայից էր։ Նա վերապրել էր թուրք ազգայնականների կազմակերպած 1922 թվականի հրդեհը։ Վարդգեսն ու Լյուսին ամուսնացել են 1950 թվականին, բնակվել են Ֆրանսիայի Վիեն քաղաքում, այնուհետև տեղափոխվել են Լիոնի մոտ գտնվող Սենտ Կոլոմբ, որտեղ ծնվել է Ալենը։ Նա հորը համարյա չի հիշում, քանի որ 1957 թվականին հայրը ծանր հիվանդությունից մահացել է։

12 տարեկանում Ալենը տեղափոխվել է Փարիզ, իսկ 16 տարեկանում որոշել է ձեռք բերել մասնագիտություն՝ ընդունվելով տան մոտակայքում գտնվող «Fresnel» վարժարան, որտեղ սովորեցնում էին օպտիկական մասնագիտություններ։

## Գործունեություն
1978 թվականին Ալեն Միկլին Փարիզում բացել է իր դիզայներական ստուդիան։ Մինչև 1983 թվականը Էլթոն Ջոնի նման հայտնի մարդիկ օգնեցին նրա գիծը ճանաչելի դարձնել՝ կրելով և գովազդելով *Mikli* արտադրանքը։ Քանյե Ուեսթը կրել է *Alain Mikli* արևային ակնոցն իր «Stronger» երաժշտական տեսահոլովակում, որը նա հատուկ խնդրել է դիզայներից։ Արևային ակնոցների այս ոճը դարձել է լայն երևույթ, որը սովորաբար կոչվում է «փեղկի երանգներ»։ 2000 թվականի դրությամբ *Mikli* ֆիրմայում աշխատում էր 220 մարդ։ Վաճառքները կազմում էին մոտ 220 միլիոն ֆրանսիական ֆրանկ։ Ամբողջ աշխարհում վաճառվել է շուրջ 500 հազար Mikli ակնոց։

2013 թվականի հունվարի 23-ին *Alain Mikli International*-ը վաճառվեց իտալական ակնոցների հսկա *Luxottica*-ին մոտ 90 միլիոն եվրոյով։ Դրանից հետո Ալեն Միկլին հիմնել է ութ նոր ընկերություն և ուժերը փորձել սննդի արտադրության ոլորտում։

## Պատկերասրահ

Alain Mikli Shop in Paris -Christmas time-.jpg|մինի|Ալեն Միկլիի ակնոցների խանութը Փարիզում
Boutique mikli.JPG|մինի|Ալեն Միկլիի բուտիկը Փարիզում


## Ծանոթագրություն

## Արտաքին հղումներ
* Գլխավոր էջ
* Ալեն Միկլի։ Ծագումով հայեր - Ален Микл. Армянские корни

Կատեգորիա:Ապրող անձինք
Կատեգորիա:Լիբանանցիներ հայկական սերմամբ
Կատեգորիա:Ֆրանսահայ դիզայներներ
Կատեգորիա:Ֆրանսիացի դիզայներներ
Կատեգորիա:Ֆրանսիացիներ հայկական սերմամբ
Երեխա (հեռուստասերիալ)

**Çocuk** (), թուրքական հեռուստասերիալ, որը 2019 թվականի սեպտեմբերի 9-ից մինչև 2020 թվականի հունվարի 28-ը ցուցադրվել է Star TV հեռուստաընկերությամբ։ Հեռուստասերիալն արտադրվել է 1441 Productions ընկերության կողմից։ Հեռուստասերիալի ռեժիսորը Սերքան Բիրինջին է, սցենարիստները՝ Նազլը Սունլու Քաչանը և Հիլալ Յըլդըզը, իսկ պրոդյուսերները՝ Իրֆան Շահինը և Ջենգիզ Դևեջին։ Գլխավոր դերերում հանդես են գալիս Նազան Քեսալը, Իսմայիլ Հաջըօղլուն, Սերհաթ Թեոմանը, Մերվե Չաղըրանը, Ջեյդա Աթեշ Թոփլուսոյը, Քենան Աջարը և Մեհմեթ Էմին Գյունեյը։

## Սյուժե
Հեռուստասերիալը պատմում է մայրերի մասին, որոնք պատրաստ են ցանկացած զոհողության՝ հանուն իրենց երեխաների բարեկեցության։ Աքչան ունի որդի՝ Էֆե անունով, սակայն բարդ կենսապայմանների պատճառով նա իր որդուն տալիս է Շուլեին՝ հարուստ ընտանիքի հարսնացու, որը չի կարող երեխա ունենալ։ Էֆեն դառնում է ընտանիքի սիրելին և մեծ կարողության ժառանգորդ։ Շուլեն նրան մեծացնում է սեփական երեխայի պես, սակայն մինչ այն պահը, երբ հանկարծ հղիանում է։ Եվ այդ ժամանակ նա կանգնում է ընտրության առաջ, թե ում երեխան պետք է ժառանգորդ դառնա։ Իսկ Աքչան ևս պատրաստ է ամեն ինչի հանուն իր երեխայի։ Իրավիճակը բարդացնում է Ասիեն՝ Շուլեի սկեսուրը, որն ինքն էլ երկար տարիներ թաքցրել է իր գաղտնիքները ընտանիքի մյուս անդամներից։ Ամեն ինչ խառնվում է իրար, երբ բանտից դուրս է գալիս Էֆեի հայրը՝ Հասանը, որն Ասիեի արտամուսնական կապից ծնված երեխան է։

## Դերասանական կազմ
### Գլխավոր դերասաններ

### Երկրորդական դերասաններ

## Հեռարձակման ժամանակացույց

## Ծանոթագրություններ

## Արտաքին հղումներ
* Star TV'nin resmî sitesinde Çocuk 
* 

Կատեգորիա:Թուրքական հեռուստասերիալներ
Շինզո Աբեի սպանություն

**Ճապոնիայի նախկին վարչապետ Շինզո Աբեի սպանություն** տեղի է ունեցել 2022 թվականի հուլիսի 8-ին, տեղական ժամանակով (UTC+9), ժամը 11:30-ի սահմաններում։ Քաղաքական գործչի մեջքին երկու անգամ կրակել են ինքնաշեն հրազենից, երբ նա Նարա պրեֆեկտուրայի Յամատո-Սայդայջի կայարանի մոտ, Լիբերալ-դեմոկրատական կուսակցության քարոզարշավի ժամանակ նախընտրական ելույթ էր ունենում կուսակցության թեկնածուի օգտին։

Կասկածյալ Տեցույա Յամագամին ձերբակալել են դեպքի վայրում։ Ավելի ուշ Շինզո Աբեին բժշկական ուղղաթիռով տեղափոխել են Նարա բժշկական համալսարանի հիվանդանոց։ Շինզո Աբեն ծանր էր վիրավորվել, հիվանդանոց ժամանելու ժամանակ կենդանության նշաններ ցույց չի տվել և գտնվել է կլինիկական մահվան վիճակում։ Ժամը 17։03-ին հայտարարել են, որ Աբեն մահացել է։

Աբեի մահը արժանանացել է միջազգային դատապարտման։ Բազմաթիվ երկրների ղեկավարներ բարձր են գնահատել Աբեի ձեռքբերումները՝ միաժամանակ ցավակցություն են հայտնել նրա մահվան կապակցությամբ։  Նրա սպանությունը Ճապոնիայի նախկին վարչապետի առաջին սպանությունն էր 1936 թվականի փետրվարի 26-ի միջադեպի ժամանակ Սաիտո Մակոտոյի և Տակահաշի Կորեկիոյի սպանությունից հետո, ինչպես նաև G7- ի նախկին առաջնորդի առաջին սպանությունը 1978 թվականին Իտալիայի վարչապետ Ալդո Մորոյի սպանությունից հետո։

## Ծանոթագրություններ

Կատեգորիա:2022 իրադարձություններ
Կատեգորիա:Հայտնիների սպանություններ
Կատեգորիա:Ճապոնիայի պատմություն
Կատեգորիա:Ճապոնիայի քաղաքականություն
Վասաի-Վիրար

**Վասաի-Վիրար** (), քաղաք Հնդկաստանի արևմտյան հատվածում՝ Մահարաշտրա նահանգում։ Վասաի-Վիրարն իրենից ներկայացնում է նախկինում անկախ համարված մի քանի քաղաքների ագլոմերացիա, ներկայումս ինքն էլ մաս է կազմում Մումբայի ագլոմերացիայի և այդ խոշորագույն քաղաքի ծայր հյուսիսային արբանյակ-քաղաքն է։ Հնում նրա տարածքում եղել է Սոպարե քաղաքը։

Վասաի-Վիրարը Մահարաշտրա նահանգում մեծությամբ 5-րդ բնակավայրն է։ 2011 թվականին նրա բնակչության թվաքանակը եղել է 1 221 233։ Քաղաքն զբաղեցնում է 319,4 քառակուսի կիլոմետր տարածք։

## Պատկերասրահ

JivDani,Virar - panoramio (32).jpg|
Main entrance to the Citadel at Vasai Fort.jpg|
Vasaifort.jpg|


## Կլիմա

## Ծանոթագրություններ

## Արտաքին հղումներ
* Webseite der Vasai Virar City Municipal Corporation
* A portal on Vasai-Virar

Կատեգորիա:Հնդկաստանի բնակավայրեր
Կատեգորիա:Հնդկաստանի քաղաքներ
Լաչինի շրջան (Ադրբեջանական ԽՍՀ)

**Լաչինի շրջանը** () Խորհրդային Ադրբեջանի վարչական շրջան, որ գոյություն է ունեցել 1930-1991 թվականներին։ Նրա վարչական կենտրոնը Բերձոր (Լաչին) քաղաքն էր։

## Անուն
Համաձայն 7-րդ դարի հայ պատմիչ, գիտնական Անանիա Շիրակացու աշխատության՝ Լաչինի շրջանի տարածքը կոչվել է Աղահեճք, որը հանդիսացել է մ․թ․ա․ 4-ից մ․թ․ 5-րդ դարերում գոյություն ունեցած Մեծ Հայքի Սյունիք նահանգի 12 գավառներից մեկը (Աղահեճք գավառ)։ Աղահեճքի մասին է վկայել նաև մեկ այլ հայտնի հայ պատմիչ 8-րդ դարում գործունեություն իրականացրած Մովսես Կաղանկատվացին։ Աղահեճք անունը օգտագործվել է առնվազն մինչև 13-րդ դարը, ինչի մասին է վկայում 13-րդ դարի հայ պատմիչ Ստեփանոս Օրբելյանը։

13-րդ դարում արդեն Աղահեճք անվանը զուգահեռ օգտագործվում էին նաև Քաշաթաղ, Խոժոռաբերդ անունները։ Քաշաթաղն ու Խոժոռաբերդը Աղահեճքի գավառի ամրոցներից էին։ Հետագայում 2 կենտրոններից առավել ազդեցիկը դարձավ Քաշաթաղը, ինչի շնորհիվ գավառը սկսեցին կոչել Քաշաթաղ։ Այն հիմնականում ընդգրկում էր գավառի հարավային և հարավ-արևմտյան մասը։

16-րդ դարում Քաշաթաղ անվանը զուգահեռ գործածական է դառնում նրա կրճատ տարբերակը՝ Քշտաղ կամ Քշտաղի երկիր անվանաձևերը։ Մինչև 18-րդ դարերում այն շարունակվել է կոչվել Քաշաթաղ ի դեմս Քաշաթաղի մելիքության։

16-ից 18-րդ դարերում Աղահեճքի հյուսիս-արևելյան մասն առավել հայտնի էր Մաղավուզ անվամբ, իսկ 19-րդ դարի սկզբներին՝ Տառիստ անվամբ։

Խորհրդային միության տարիներին, երբ շրջանն ընդգրկված էր Խորհրդային Ադրբեջանի կազմում, անվանվում է Լաչինի շրջան և 1930-ից 1991 թվականներն այդ անունն էր կրում։

1990-ական թվականների սկզբներին տեղի ունեցած Արցախյան ազատամարտի արդյունքում շրջանի տարածքն անցնում է Արցախի Հանրապետության վերահսկողությանը և ընդգրկվում վարչատարածքային բաժանման մեջ՝ կոչվելով Քաշաթաղի շրջան։

Խորհրդային Միության փլուզումից հետո նորանկախ Ադրբեջանի Հանրապետությունը շարունակում է Քաշաթաղի շրջանի կենտրոնահյուսիսային հատվածը համարել իր վարչատարածքային միավոր և անվանել Լաչինի շրջան (տես՝ Լաչինի շրջան)։

## Տես նաև
* Լաչինի շրջան (Ադրբեջան)
* Քաշաթաղի շրջան

## Աղբյուրներ

Կատեգորիա:Ադրբեջանական ԽՍՀ
Կատեգորիա:Լաչինի շրջան
Լաչին (այլ կիրառումներ)

**Լաչին** անունը կարող է վերաբերել՝

* Լաչինի շրջան՝ վարչատարածքային միավոր՝ շրջան Խորհրդային Միության կազմում ընդգրկված Ադրբեջանական ԽՍՀ կազմում,
* Լաչինի շրջան՝ վարչատարածքային միավոր՝ շրջան Ադրբեջանի Հանրապետությունում,
* Լաչին (Բերձոր)՝ քաղաք Արցախի Հանրապետության Քաշաթաղի շրջանում (ըստ Ադրբեջանի վարչատարածքային բաժանման՝ Լաչինի շրջանում),
Հերհերի ձոր

**Հերհերի ձոր** կամ **Ջարդի ձոր**, ձոր է Հայաստանի Շիրակի մարզում, գտնվում է Գյումրիից մոտ 20 կիլոմետր դեպի հյուսիս-արևելք, Ջաջուռի լեռնանցքով դեպի ձախ, Ջաջուռ գյուղից 3 կմ հեռավորության վրա։ Փամբակի տարածքում այն անվանում են նաև Հզազի կամ Հազազի ձոր։ Ներկայիս Հայաստանի Հանրապետության տարածքում այն միակ վայրն է, որտեղ թուրքերը իրականացրել են հայերի զանգվածային ջարդեր։

## Պատմություն
1918 թվականի մայիսի 20-ին թուրքերը գրավել են Ջաջուռ գյուղը, որի բնակչությունը Ալեքսանդրապոլի և Ղարաքիլիսայի գավառների բնակչության հետ միասին կոտորվել է Հերհերի ձորում։ 1920 թվականի նոյեմբեր ամսին քեմալական Թուրքիայի զորքերը երկրորդ ջարդն են իրագործել, որի արդյունքում զոհվել է շուրջ 50 գյուղից մոտավորապես 12000 մարդ։ Թուրքերը այս ձորն են բերել ու զանգվածաբար գնդակահարել, սրախողխող արել և ժայռերից գլորել են ձորըԱլեքսանդրապոլից, մոտակա գյուղերից և Ղարաքիլիսայի գավառի գյուղերից բազմահազար խաղաղ բնակիչների՝ հիմնականում կանանց ու երեխաների։

Հերհերի ձորում Մեծ եղեռնի զոհերի հիշատակին 1968 թվականի տեղադրվել է հուշաղբյուր (գրանցման համար 8.94/6), իսկ 1980 թվականին «Կամք» հուշակոթող խաչքար (գրանցման համար 8.94/6)։

Շիրակի ու Լոռու մարզերից ապրիլի 24-ին Մեծ եղեռնի զոհերի հիշատակը հարգելու համար հավաքվում են Հերհերի ձորում, որտեղ տեղադրված խաչքարի ու հուշաղբյուրի մոտ ծաղիկներ են դնում։

Հուշաղբյուր_Մեծ_եղեռնի_զոհերին,_Ջարդի_ձոր,_Ջաջուռ_01.jpg|Հուշաղբյուր Մեծ եղեռնի զոհերին
Հուշարձաններ_Ջարդի_ձորում_05.jpg|Հուշակոթող «Կամք»
Հուշարձաններ Ջարդի ձորում 01.jpg|Ծաղկեպսակներ Մեծ եղեռնի զոհերի հիշատակին


## Ծանոթագրություններ

Կատեգորիա:1918 Հայաստանում
Կատեգորիա:1920 Հայաստանում
Կատեգորիա:Հայաստանի կիրճեր
Կատեգորիա:Հայոց ցեղասպանության բնաջնջման կենտրոններ
Կատեգորիա:Հայոց ցեղասպանության հուշարձաններ
Կատեգորիա:Շիրակի մարզ
Կատեգորիա:Շիրակի մարզի աշխարհագրություն
Կատեգորիա:Շիրակի մարզի պատմություն
Իսմայիլ Հաջըօղլու

**Իսմայիլ Հաջըօղլու** (, ), թուրք դերասան ու մոդել, Ֆեներբահչե ակումբի նախկին ֆուտբոլիստ Մեհմեթ Հաջըօղլուի որդին։

## Կենսագրություն
Իսմայիլ Հաջըօղլուն ծնվել է 1985 թվականի նոյեմբերի 30-ին Ստամբուլում։ Նրա նախնիները ներկայիս Թուրքիայի տարածք են գաղթել Բուլղարիայից։ Դեռևս հինգերորդ դասարանից սկսել է խաղաղ թատերական ներկայացումներում։ Թատերական արվեստի դասեր է ստացել Մյուջդաթ Գեզեն արվեստի կենտրոնում։ Շուրջ երկու թատերաշրջան հանդես է եկել այնտեղ։ Նա խաղացել է նաև Այդողան Թամեր և Էրդալ Դումանի մասնավոր թատրոնում, իսկ այնուհետ՝ Ստամբուլի երիտասարդական թատրոնում։ Մյուջդաթ Գեզեն արվեստի կենտրոնում սովորելու ժամանակ, սկսել է զբաղվել գովազդների կրկնօրինակմամբ։ «Ստամբուլի հեքիաթը» հեռուստասերիալում նկարահանվելու ժամանակ ընդունվել է Միմար Սինանի անվան գեղարվեստի համալսարանի պետական կոնսերվատորիան, սակայն ավելի ուշ դուրս է մնացել համալսարանից։

## Անձնական կյանք
2010 թվականին Իսմայիլ Հաջըօղլուն ամուսնացել է դերասանուհի Վիլդան Աթասևերի հետ։ Զույգը բաժանվել է 2015 թվականի հունվարի 21-ին։

2016 թվականի փետրվարի 5-ին Հաջըօղլուն ամուսնացել է Դույգու Քայա Քումարքիի հետ։ Նրանք ունեն Եմին անունով դուստր։ Քումարքին ու Իսմայիլ Հաջըօղլուն բաժանվել են 2020 թվականի հուլիսին։

## Ֆիլմագրություն

## Հեռուստասերիալներ
* Ընկերս (2002)
* Ստամբուլի հեքիաթը (2003–2005)
* Սպիտակ հարսնածաղիկ (2005–2007)
* Ծաղրածուն ու նրա դուստրը (2007)
* Գիշերային ձայներ (2008)
* Կասկած (2011)
* Փախուստ (2011)
* Օսմանյան ապտակ (2013)
* Քառորդ Զեյրեքի հետ (2015)
* Առանց արարողակարգի (2017)
* Էլ Քութի պաշարում (2018)
* Երեխա (2019–2020)
* Զմրուխտե փյունիկ (2020)
* Դատարկություն (2021)
* Բանտարկյալ (2021–)

## Ծանոթագրություններ

## Արտաքին հղումներ
* Sinematurk'te İsmail Hacıoğlu 
* Beyazperde'de İsmail Hacıoğlu 
* 

Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Ստամբուլում ծնված դերասաններ
Կուբաթլուի շրջան (Ադրբեջանական ԽՍՀ)

## Տես նաև
* Քաշաթաղի շրջան,
* Կուբաթլուի շրջան (Ադրբեջան)

Կատեգորիա:Ադրբեջանական ԽՍՀ